b'\n_START_ARTICLE_\nKuusij\xc3\xa4rvi (Kuru)\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 147 hehtaaria eli 1,5 neli\xc3\xb6kilometri\xc3\xa4. Se on 4,5 kilometri\xc3\xa4 pitk\xc3\xa4 ja 1,6 kilometri\xc3\xa4 leve\xc3\xa4. J\xc3\xa4rven antama paikallinen vaikutelma on viel\xc3\xa4kin kapeampi, sill\xc3\xa4 leveiss\xc3\xa4 kohdissa sen laajuus rikkoontuu saarien ja nieminen vuoksi. J\xc3\xa4rven pohjoisosa Taikinalammi muodostaa oman j\xc3\xa4rvenosansa, joka on yhteydess\xc3\xa4 muuhun j\xc3\xa4rveen kapean ja matalan Taikinasalmen kautta. Haukkajoki laskee juuri Taikinalammiin ja sen salmi on syntyt Leukakivenvuoren niemen pohjoisp\xc3\xa4\xc3\xa4n eteen ja sama niemi piilottaa Viitasaaren suojaan 600 metri\xc3\xa4 pitk\xc3\xa4n Kuusitaipaleenlahden. J\xc3\xa4rven etel\xc3\xa4osa alkaa Matosalmen kohdalla ja se haarautuu kahdeksi lahdeksi, joista Kylm\xc3\xa4lahti on umpinainen ja toisen etel\xc3\xa4p\xc3\xa4\xc3\xa4ss\xc3\xa4 sijaitsee luusua ja siit\xc3\xa4 alkava Vehkakoski. Kuorej\xc3\xa4rven vedenpinta on samalla korkeudella Kuusij\xc3\xa4rven kanssa. Suomen ymp\xc3\xa4rist\xc3\xb6keskuksen viranomaiset kohtelevat n\xc3\xa4it\xc3\xa4 saman j\xc3\xa4rven eri osia kuitenkin omina j\xc3\xa4rvin\xc3\xa4. Niin tehd\xc3\xa4\xc3\xa4n my\xc3\xb6s t\xc3\xa4ss\xc3\xa4 artikkelissa._NEWLINE_J\xc3\xa4rvell\xc3\xa4 on kartan mukaan nelj\xc3\xa4 saarta. Viitasaari sijaitsee Kuusitaipaleenlahden etel\xc3\xa4puolella. Se on 550 metri\xc3\xa4 pitk\xc3\xa4 ja 250 metri\xc3\xa4 leve\xc3\xa4. Sen etel\xc3\xa4puolella sijaitsee Kulosaari, joka on 500 metri\xc3\xa4 pitk\xc3\xa4 ja 240 metri\xc3\xa4 leve\xc3\xa4. Saarten pinta-alat ovat kartasta mitattuna vastaavasti 9 hehtaaria ja 7 hehtaaria. Kulosaaren etel\xc3\xa4puolella sijaitsevat kaksi pienemp\xc3\xa4\xc3\xa4 saarta._NEWLINE_J\xc3\xa4rven rantaviivan pituus on 19 kilometri\xc3\xa4 ja sen rannat ovat p\xc3\xa4\xc3\xa4asiassa mets\xc3\xa4maata, mutta etel\xc3\xa4p\xc3\xa4\xc3\xa4ss\xc3\xa4 Vehkakosken ymp\xc3\xa4rist\xc3\xb6ss\xc3\xa4 ulottuvat kolmen maatilan pellot rantaan asti. J\xc3\xa4rven asutus on haja-asutusta ja maatiloja on yhteens\xc3\xa4 viisi. Muu asutus on kinte\xc3\xa4\xc3\xa4 asutusta tai vapaa-ajan asutusta. Rannoille on rakennettu noin 50 vapaa-ajan asuntoa. J\xc3\xa4rvelle tulee etel\xc3\xa4n suunnalta Kurusta kaksi tiet\xc3\xa4, jotka ohittavat j\xc3\xa4rven sen eri puolilta. Niist\xc3\xa4 haarautuvilta teilt\xc3\xa4 p\xc3\xa4\xc3\xa4see j\xc3\xa4rven eri rannoille.\n_START_SECTION_\nLuontoarvot\n_START_PARAGRAPH_\nJ\xc3\xa4rvi sijaitsee laajan ja mets\xc3\xa4valtaisen valuma-alueensa etel\xc3\xa4osassa ja l\xc3\xa4hes kaikki valuma-alueen vedest\xc3\xa4 virtaa j\xc3\xa4rven l\xc3\xa4pi. Veden laskennallinen viipymp\xc3\xa4 j\xc3\xa4rvess\xc3\xa4 on 89 vuorokautta, mik\xc3\xa4 on v\xc3\xa4h\xc3\xa4n, sill\xc3\xa4 j\xc3\xa4rven vesi vaihtuu n\xc3\xa4in ilmaistuna nelj\xc3\xa4sti vuodessa. J\xc3\xa4rven vedenlaatua on tutkittu muutaman kerran. Vedenv\xc3\xa4rion eritt\xc3\xa4in ruskeaa, mik\xc3\xa4 johtuu valuma-alueen mets\xc3\xa4- ja suovaltaisuudesta. V\xc3\xa4ri tulee vedess\xc3\xa4 olevasta humuksesta, jonka pitoisuus on tutkitun veden suuren kemiallisen hapenkulutuksen vuoksi suuri. J\xc3\xa4rven veden puskurikyky happamoitumista vastaan on heikko, joten veden happamuustaso on laskenut happaman puolelle. Joskus 1970-luvulla on happamuustaso laskenut jopa alle tason pH 5, mutta on onneksi toipunut siit\xc3\xa4 siedett\xc3\xa4v\xc3\xa4mm\xc3\xa4lle tasolle. Nyky\xc3\xa4\xc3\xa4n veden happamuustaso vaihtelee arvon pH 6 ala- tai yl\xc3\xa4puolella. Veden ravinnetasot ovat liev\xc3\xa4sti rehev\xc3\xb6ityneen j\xc3\xa4rven tasolla tai normaalit. Veden fosforipitoisuudet ovat vaihdelleet eri tutkimuskertoina voimakkaasti, mik\xc3\xa4 johtunee veden suuresta l\xc3\xa4pivirtaamasta. Sen sijaan veden typpipitoisuudet ovat luonnontasoa. Talvella 2003 havaittiin j\xc3\xa4rven pohjan l\xc3\xa4hell\xc3\xa4 voimkasta sis\xc3\xa4ist\xc3\xa4 kuorimtusta. Silloin olivat alusvedess\xc3\xa4 fosforipitoisuudet 10-kertaiset p\xc3\xa4\xc3\xa4llysveden pitoisuuksiin verrattuna. Sis\xc3\xa4inen kuormitus katsotaan alkavan, kun happipitoisuudet laskevat liiaksi. N\xc3\xa4in k\xc3\xa4ykin j\xc3\xa4rven veden l\xc3\xa4mp\xc3\xb6tilakerrostuessa ja silloin voi pohjan l\xc3\xa4hell\xc3\xa4 synty\xc3\xa4 happikatoa. J\xc3\xa4rven happitilanne vaihtelee kuitenkin yleens\xc3\xa4 tyydytt\xc3\xa4v\xc3\xa4st\xc3\xa4 hyv\xc3\xa4\xc3\xa4n. J\xc3\xa4rvi soveltuu virkistysk\xc3\xa4ytt\xc3\xb6\xc3\xb6n tyydytt\xc3\xa4v\xc3\xa4sti.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) N\xc3\xa4sij\xc3\xa4rven\xe2\x80\x93Ruoveden alueen (35.3) Karjulanjoen valuma-alueella (35.36), jonka Kuusij\xc3\xa4rven\xe2\x80\x93Haukkajoen alueeseen (35.362) j\xc3\xa4rvi kuuluu. J\xc3\xa4rven vedenpinnan korkeus on 124,5 metri\xc3\xa4 mpy._NEWLINE_J\xc3\xa4rvi saa suuren osan vedest\xc3\xa4ns\xc3\xa4 Haukkajoesta, joka laskee siihen Taikinalammiin Haukkaj\xc3\xa4rvest\xc3\xa4. J\xc3\xa4rveen laskee suoraan Kuorej\xc3\xa4rvi (19 ha), jonka lasku-uomaan laskee viel\xc3\xa4 S\xc3\xa4rkij\xc3\xa4rvikin (3 ha). Korpij\xc3\xa4rvell\xc3\xa4 (4 ha) on aivan oma laskuojansa._NEWLINE_J\xc3\xa4rven lasku-uoma on lyhyt Venhkakoski, joka laskee Alainenj\xc3\xa4rveen, joska vesireitti jatkaa M\xc3\xa4kel\xc3\xa4nj\xc3\xa4rven l\xc3\xa4pi ja Karjulanjokena se laskee N\xc3\xa4sij\xc3\xa4rven Vankaveteen Haukkaojansuun nimisen\xc3\xa4.\n_START_SECTION_\nHistoriaa\n_START_PARAGRAPH_\nVuosien 1959\xe2\x80\x931984 peruskartoissa oli suurin eroavaisuus l\xc3\xa4hinn\xc3\xa4 vapaa-ajan asuntojen rakentaminen. Metsien ojitus oli suoritettu ennen vuoden 1959 kartan julkaisua.'